1108.
Na osnovu člana 103 stav 5 Zakona o zaštiti kulturnih dobara ("Službeni list CG", br. 49/10 i 44/17), Ministarstvo kulture donijelo je
PRAVILNIK
O BLIŽEM SADRŽAJU KONZERVATORSKOG PROJEKTA ZA SPROVOĐENJE KONZERVATORSKIH MJERA NA KULTURNOM DOBRU
("Službeni list Crne Gore", br. 061/18 od 14.09.2018)
Član 1
Ovim pravilnikom propisuje se bliži sadržaj konzervatorskog projekta za sprovođenje konzervatorskih mjera na nepokretnom i/ili pokretnom kulturnom dobru (u daljem tekstu: Projekat).
Član 2
Projekat čini dokumentacija potrebna za sprovođenje konzervatorskih mjera na kulturnom dobru.
Projekat, zavisno od vrste kulturnog dobra sadrži dokumentaciju za sprovođenje konzervatorskih mjera, propisanu Zakonom o zaštiti kulturnih dobara i ovim pravilnikom.
Član 3
Projekat za koji nije potrebna prijava građenja, odnosno građevinska dozvola, sadrži:
   1) opštu dokumentaciju (Obrazac 1);
   2) tekstualnu dokumentaciju (Obrazac 2);
   3) numeričku dokumentaciju (Obrazac 3);
   4) grafičku dokumentaciju (Obrazac 4);
   5) foto-dokumentaciju (Obrazac 5).
Sadržaj dokumentacije iz stava 1 ovog člana dat je na obrascima 1, 2, 3, 4 i 5 koji su sastavni dio ovog pravilnika.
Član 4
Ako je za sprovođenje konzervatorskih mjera na nepokretnom kulturnom dobru potrebna prijava građenja, odnosno građevinska dozvola, Projekat sadrži dokumentaciju propisanu u Obrascu 2 tač. 2, 2.1, 3, 3.1, 4, 4.1, 4.2, 5, 5.1, 5.2, 5.3, 6, 6.1, i 7, i u Obrascu 5 i dokumentaciju propisanu aktom kojim se uređuje način izrade i sadržina tehničke dokumentacije za građenje objekta.
Dokumentacija na osnovu koje se izdaje građevinska dozvola čini sastavni dio Projekta.
Član 5
Ovaj pravilnik stupa na snagu osmog dana od dana objavljivanja u "Službenom listu Crne Gore".
Broj: 01-4043/4-2017
Cetinje, 10. septembra 2018. godine
Ministar,
Aleksandar Bogdanović, s.r.
NAPOMENA IZDAVAČA:
Priloge koji su sastavni dio ovog propisa možete pogledati ovdje.